দেশের প্রবীণতম ও প্রধান চিত্রশিল্পী মুর্তজা বশীর শিক্ষাগ্রহণ করেছেন ঢাকা, কলকাতা, ইতালি ও ফ্রান্সে। ৮৪ বছর বয়স্ক এই শিল্পী অদ্যাবধি তাঁর সৃজনশীলতার চর্চা অব্যাহত রেখেছেন। জীবনব্যাপী চিত্রকলার দুর্গম ও রহস্যময় পথে বিচরণ করেছেন। একাধারে বিশিষ্ট সাহিত্যিক, গবেষক ও চিত্রকর তিনি। অন্যদিকে মুর্তজা বশীর শুধু চিত্রশিল্পী নন, জীবনশিল্পীও বটে। বলেছেন, ‘জীবনকে তিনি শান্ত হ্রদের মতো উপভোগ করতে চান না, বরং তিনি চান জীবন হবে বহমান নদীর মতো, যার অবারিত আকাঙক্ষা হবে সাগর-সঙ্গমে অবগাহন।’